દરેક દીકરી માટે સૌથી શ્રેષ્ઠ તકિયો પિતાનો હાથ જ હોય છે. ઘરમાં સવારે દીકરીને ઉંઘમાંથી જગાડવા માટે ફક્ત પપ્પા જ સક્ષમ હોય છે. ક્યારેક તો માતા કરતાં પણ દીકરી પિતાની વિશેષ કાળજી લેતી હોય છે. ઘણી વાર તો દીકરી પિતાનો બચાવ કરીને પોતાની માતા સાથે પણ લડી લે છે. ઘરમાં પિતા એ હેડ ઓફ ધી ફેમિલી ગણાય છે. પિતાને વઢવાની કોઈની હિંમત નથી થતી હોતી, ઘરમાં પિતાને ફક્ત દીકરી જ ધમકાવી શકે છે અને મજાની વાત તો એ છે કે બાપને પણ દીકરીનો ઠપકો મીઠો લાગતો હોય છે.